CELEX: 31974R1382
Language: el
Date: 1974-06-04 00:00:00
Title: Κανονισμός (ΕΟΚ) αριθ. 1382/74 της Επιτροπής της 4ης Ιουνίου 1974 περί τροποποιήσεως του κανονισμού (ΕΟΚ) αριθ. 1686/72 «περί ορισμένων λεπτομερειών αναφορικά με το χρονικό όριο καταβολής της ενισχύσεως στον τομέα των σπόρων προς σπορά»

Avis juridique important

|

31974R1382

Κανονισμός (ΕΟΚ) αριθ. 1382/74 της Επιτροπής της 4ης Ιουνίου 1974 περί τροποποιήσεως του κανονισμού (ΕΟΚ) αριθ. 1686/72 «περί ορισμένων λεπτομερειών αναφορικά με το χρονικό όριο καταβολής της ενισχύσεως στον τομέα των σπόρων προς σπορά»  

Επίσημη Εφημερίδα αριθ. L 148 της 05/06/1974 σ. 0009 - 0009 Φινλανδική ειδική έκδοση: Κεφάλαιο 3 τόμος 6 σ. 0007  Ελληνική ειδική έκδοση: Κεφάλαιο 03 τόμος 10 σ. 0222  Σουηδική ειδική έκδοση: Κεφάλαιο 3 τόμος 6 σ. 0007  Ισπανική ειδική έκδοση: Κεφάλαιο 03 τόμος 7 σ. 0216  Πορτογαλική ειδική έκδοση : Κεφάλαιο 03 τόμος 7 σ. 0216 

ΚΑΝΟΝΙΣΜΟΣ (ΕΟΚ) αριθ. 1382/74 ΤΗΣ ΕΠΙΤΡΟΠΗΣ της 4ης Ιουνίου 1974 περί τροποποιήσεως του κανονισμού (ΕΟΚ) αριθ. 1686/72 "περί ορισμένων λεπτομερειών αναφορικά με το χρονικό όριο καταβολής της ενισχύσεως στον τομέα των σπόρων προς σπορά"Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως των αγορών στον τομέα των σπόρων προς σπορά(1), που τροποποιήθηκε τελευταία από τον κανονισμό (ΕΟΚ) αριθ. 1119/74(2), και ιδίως το άρθρο 3 παράγραφος 5  αυτού,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 1686/72(3) της Επιτροπής της 2ας Αυγούστου 1972 περί ορισμένων λεπτομερειών αναφορικά με την ενίσχυση στον τομέα των σπόρων προς σπορά, προβλέπει ότι το Κράτος μέλος καταβάλλει το ποσό της  ενισχύσεως στον πολλαπλασιαστή σπόρων προς σπορά εντός δύο μηνών από της καταθέσεως της αιτήσεως και το αργότερο μέχρι την 30ή Ιουνίου του επομένου από τη συγκομιδή έτους- ότι η προθεσμία αυτή είχε καθορισθεί υπολογιζομένου ότι ο σποροπαραγωγικός οίκος  ή ο δημιουργός έχουν ανάγκη ορισμένου χρόνου για την επεξεργασία, τυποποίηση και πιστοποίηση των σπόρων που εφοδιάζονται από τον πολλαπλασιαστή σπόρων προς σπορά- ότι η αποκτηθείσα πείρα των δύο πρώτων ετών λειτουργίας της κοινής οργανώσεως των αγορών αποδεικνύει, ότι η προθεσμία αυτή είναι ανεπαρκής για να πραγματοποιηθούν όλες οι προ της πιστοποιήσεως ενέργειες- ότι παρά τις προσπάθειες των σποροπαραγωγικών  οίκων και των υπηρεσιών ελέγχου, ορισμένες ποσότητες δεν είναι δυνατόν να πιστοποιούνται εγκαίρως- ότι οι παραγωγοί αυτών των παρτίδων δεν θα ήτο δυνατόν ως εκ τούτου να εισπράξουν την ενίσχυση και θα ήσαν έτσι σε μειονεκτική θέση- ότι επομένως η  ημερομηνία πληρωμής της ενισχύσεως θα έπρεπε να ορισθεί την 31η Ιουλίου του επομένου από τη συγκομιδή έτους- ότι τα προβλεπόμενα μέτρα από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως των σπόρων προς σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 3 παράγραφος 2 του κανονισμού (ΕΟΚ) αριθ. 1686/72 αντικαθίσταται από το ακόλουθο κείμενο:  "2. Το Κράτος μέλος καταβάλλει το ποσόν της ενισχύσεως στον πολλαπλασιαστή σπόρων προς σπορά εντός δύο μηνών από της καταθέσεως της αιτήσεως και το αργότερον μέχρι την 31η Ιουλίου του επομένου από την συγκομιδή έτους."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Ιουνίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 246 της 5.11.1971, σ. 1.  (2) ΕΕ αριθ. Ν 128 της 10.5.1974, σ. 3.  (3) ΕΕ αριθ. Ν 177 της 4.8.1972, σ. 26.